கேள்வி: அறிவாய்வியல் - அறிவாய்வியல் சொல் தோற்றம் பற்றி தகவல் சொல்.
பதில்: "அறிவாய்வியல்" என்ற சொல்லின் தோற்றம் (etymology) நீண்ட வரலாறு கொண்டது. அறிவாய்வியல் எனப் பொருள்படும் ''epistemology'' எனும் சொல் பண்டைய கிரேக்கச் சொல்லாகிய Episteme எனும் சொல்லில் இருந்து கொணரப்பட்டதாகும். இச்சொல்லின் பொருள் ''அறிவு'' என்பதாகும். பின்னொட்டான ''-logy'' என்பது பண்டைய கிரேக்கச் சொல்லாகிய ''logos'' எனும் சொல்லில் இருந்து பெறப்பட்டதாகும். இதன் பொருள் ''உரையாடல்'' என்பதாகும். ஜேம்சு பிரெடெரிக் பெரியர் (James Frederick Ferrier) ''epistemology'' எனும் சொல்லை 'உள்ளியம் (மெய்யியல்)' (Ontology) எனும் சொல்லின் வடிவத்தில் உருவாக்கி, அறிவின் பொருண்மையைக் கண்டுபிடிக்கும் நோக்குடைய மெய்யியலின் ஆய்வுக்குப் பெயர்சூட்டினார். இவர் இந்த ஆராய்ச்சியின் தொடக்கத்தையே மெய்யியலின் உண்மையான தொடக்கமாகவும் அறிவித்தார். இந்தச் சொல், ''Wissenschaftslehre'' எனும் செருமானியக் கருத்துப்படிமத்துக்கு இணையானதாகும்; இச்சொல்லை செருமானிய மெய்யியலாலர்களாகிய யோகான் பிட்சேவும் பெர்னார்டு போல்சானாவும் வெவ்வேறு திட்டங்களில் எட்மண்டு குசரலுக்கு முன்பே பயன்படுத்தினர். பின்னர் பிரான்சு மெய்யியலாளர்கள் ''épistémologie'' எனும் சொல்லுக்கு ''[théorie de la connaissance]'' என, அதாவது, "அறிவுக் கோட்பாடு" எனும் குறுகிய பொருளைத் தந்தனர். எடுத்துகாட்டாக, எமிலி மேயர்சன் (Émile Meyerson) 1908-இல் எழுதிய ''Identity and Reality'' எனும் நூலில், "இச்சொல் இப்போது அறிவியியல் ஆய்வில், மெய்யியல் என்ற பொருளில் பரவலாகப் பயன்படுகிறது," என்ற குறிப்புரையுடன் வெளியிட்டார்.
கேள்வி: அறிவாய்வியல் - கருத்து முதல் வாதம் பற்றி தகவல் சொல்.
பதில்: கருத்து முதல் வாதம் (Idealism) கூறுவது யாதெனின், உண்மையுள்ள கருத்துக்கள் நம்முள் ஏற்கனவே பொதிந்துள்ளன; அவை புலன்கள் வழியாகப் பெறப் படுவன அல்ல; அவை உய்த்து உணரும் முறையால் (intuition) பெறப்படுகின்றன என்பதாகும். இது ( இம்மானுவேல் காந்து கருதியதைப் போல) மனத்தின் இயல்பாக இருக்கலாம்; அல்லது, ( பிளேட்டோ கருதியதைப் போன்று) அக் கருத்துக்கள், நம்மைச் சார்ந்து இராமாலேயே, தனித்து நிற்கும், வல்லமை பெற்று, (உலகில்) நிலைத்து நிற்கலாம்.
கேள்வி: அறிவாய்வியல் - பகுத்தறிவியம் பற்றி நீங்கள் என்ன அறிந்துள்ளீர்கள்?
பதில்: பகுத்தறிவியம் (Rationalism) என்பது புலனறிவாதம் (Empiricism), கருத்து முதல் வாதம் (Idealism) ஆகியவற்றுடன் சிந்தனை முறை (system of thinking) என்பதை மூன்றாவது கூற்றாக இணைத்து, இந்த மூன்றும் அறிவு ஆராய்ச்சியில் சமமான நிலையில் வைக்க வேண்டும் என்று கூறுகின்றது.''The New Scientific Mind'', VI, 6.